open-index/open-wikipedia-markdown huggingface dataset:
The Best of the Rest

Το **The Best Of The Rest** είναι συλλογή τραγουδιών του βρετανικού χαρντ ροκ συγκροτήματος UFO, η οποία κυκλοφόρησε το 1988 μέσω της δισκογραφικής εταιρίας "Chrysalis Records".

Τα κομμάτια τα οποία περιλαμβάνονται εδώ προέρχονται από τις ηχογραφήσεις οι οποίες ακολούθησαν την αποχώρηση του Μίκαελ Σένκερ από τους UFO και κυκλοφόρησαν από το 1980 ως το 1985.

## Λίστα Τραγουδιών
#"The Writer" - 4:09 (*από το [[Mechanix]]*)
#"Mystery Train" - 3:54 (*από το [[No Place to Run]]*)
#"Makin Moves" - 4:44 (*από το [[The Wild, the Willing and the Innocent]]*)
#"Night Run" - 4:22 (*από το [[Misdemeanor]]*)
#"You and Me" - 3:18 (*από το [[Making Contact]]*)
#"Alpha Centauri" - 1:56 (*από το [[No Place to Run]]*)
#"Lettin' Go" - 4:01 (*από το [[No Place to Run]]*)
#"Something Else" - 3:19 (*από το [[Mechanix]]*)
#"Blinded by a Lie" - 4:01 (*από το [[Making Contact]]*)
#"Diesel in the Dust" - 4:21 (*από το [[Making Contact]]*)
#"Chains Chains" - 3:25 (*από το [[The Wild, the Willing and the Innocent]]*)
#"This Time" - 4:37 (*από το [[Misdemeanor]]*)
#"Back into My Life" - 4:53 (*από το [[Mechanix]]*)
#"The Way the Wind Blows" - 4:13 (*από το [[Making Contact]]*)
#"Money, Money" - 3:29 (*από το [[No Place to Run]]*)
#"Let It Rain" - 4:00 (*από το [[Mechanix]]*)
#"A Fool for Love" - 3:54 (*από το [[Making Contact]]*)

## Μέλη των UFO
Οι μουσικοί οι οποίοι ηχογράφησαν τα κομμάτια του "*The Best Of The Rest*" ήταν οι εξής:
* **[[Φιλ Μογκ]]** - φωνητικά
* **Πολ Τσάπμαν** - κιθάρα
* **Τόμι ΜακΚλέντον** - κιθάρα
* **[[Πιτ Γουέι]]** - μπάσο
* **Πολ Γκρέι** - μπάσο
* **[[Πωλ Ρέιμοντ]]** - πλήκτρα, κιθάρα
* **Νιλ Κάρτερ** - πλήκτρα
* **[[Άντι Πάρκερ]]** - τύμπανα
* **Τζιμ Σίμπσον** - τύμπανα
* **Τζον Σλόμαν** - πλήκτρα

## Πηγές
* The Best of the Rest - UFO | Songs, Reviews, Credits | AllMusic
* UFO (5) - The Best Of The Rest (CD) at Discogs
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1988
Highway to Hell (τραγούδι)

Το **Highway to Hell** είναι ένα τραγούδι του αυστραλιανού Hard Rock συγκροτήματος AC/DC, το οποί κυκλοφόρησε στον δίσκο *[[Highway To Hell|Highway to Hell]]*, το 1979, ενώ κυκλοφόρησε και ως single. Οι στίχοι του τραγουδιού γράφτηκαν από τον Μπον Σκοτ, ενώ η μουσική από τον Μάλκολμ Γιανγκ, τον Μπον Σκοτ, και τον Άνγκους Γιανγκ, με τον τελευταίο να πιστώνεται το riff του κομματιού, ένα από τα κλασικότερα τους. Οι στίχοι του κομματιού αφορούν τη ζωή που έκανε τότε το συγκρότημα, ευρισκόμενη συνεχώς στον δρόμο, καθότι περιόδευαν διαρκώς.

To single που κυκλοφόρησε τα πήγε καλά στα γερμανικά τσαρτ, παραμένοντας εκεί για 45 εβδομάδες, φτάνοντας όμως μέχρι το νούμερο 30, στη 19η εβδομάδα παραμονής του εκεί. Από την άλλη επανακυκλοφορίες του έφτασαν σε υψηλές θέσεις σε διάφορα τσαρτ του κόσμου, όπως για παράδειγμα το 1992, στα *US Billboard Hot Mainstream Rock Tracks* έφτασαν το νούμερο 1. Σε μία άλλη επανακυκλοφορία του 2012, πάλι σε αμερικανικά τσαρτ έφτασε το νούμερο 1 (US Billboard Hot Digital Songs). Ενώ, τέλος, σε μία επανακυκλοφορία του 2013, έφτασε στο νούμερο 4 των βρετανικών chart.

Το τραγούδι πλέον θεωρείται ένα από τα δημοφιλέστερα τραγούδια των AC/DC, έχοντας επιτύχει αρκετές διακρίσεις σε διάφορες λίστες, σε περιοδικά, σε ιστοσελίδες, ακόμα και σε βιβλία. Για παράδειγμα το περιοδικό *[[Rolling Stone]]*, το κατέταξε 258, στη λίστα του Κατάλογος με τα 500 σημαντικότερα τραγούδια όλων των εποχών. Ο Μάρτιν Ποπόφ, το τοποθέτησε 23ο, στο βιβλίο του *The Top 500 Heavy Metal Songs of All Time*. Επίσης, το κομμάτι εισήχθη και στο Rock and Roll Hall of Fame. Στα βραβεία APRA, στην Αυστραλία, κέρδισε στην κατηγορία *Most Played Australian Work Overseas*, το 2009. Ενώ, το 2010, σε μία ψηφοφορία της ελληνικής έκδοσης του *[[Metal Hammer]]*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 21η θέση.

## Παραπομπές


Κατηγορία:Τραγούδια του 1979
Κατηγορία:Τραγούδια των AC/DC
Κατηγορία:Singles του 1979
Κατηγορία:Singles του 1992
Κατηγορία:Singles της Atlantic Records
Κατηγορία:Singles της Atco Records
Κατηγορία:Singles της Epic Records
Βασίλης Χατζηγιάννης

Ο **Βασίλης Χατζηγιάννης** (1924-2004) ήταν ιατρός και παράγοντας του ελληνικού ποδοσφαίρου που διατέλεσε πρόεδρος της ΕΠΟ για δέκα χρόνια, από το 1975 μέχρι το 1985.

Ήταν γιατρός  (χειρουργός-ορθοπεδικός) στο επάγγελμα, και φιλικά προσκείμενος στην ΑΕΚ. Διορίστηκε πρόεδρος της ΕΠΟ το 1975 από τον τότε υφυπουργό Προεδρίας αρμόδιο για θέματα Αθλητισμού Αχιλλέα Καραμανλή, με τον οποίο ήταν στενοί φίλοι.

Το 1981, όταν ανέλαβε την εξουσία ο Ανδρέας Παπανδρέου και το ΠΑΣΟΚ, ο καινούριος υφυπουργός Προεδρίας αρμόδιος για τον Αθλητισμό Γιώργος Κατσιφάρας διόρισε αριστίνδην τρία νέα μέλη στο Διοικητικό Συμβούλιο της ΕΠΟ (Νίκος Ζουμπογιώργος, Γιώργος Λούβαρης, Βασίλης Γκρίσιν), οι οποίοι, με κυρίαρχο τον Ζουμπογιώργο, ανέλαβαν όλες τις βασικές αρμοδιότητες παραμερίζοντας τον Χατζηγιάννη, που πάντως παρέμεινε πρόεδρος μέχρι το 1985.

Τον διαδέχθηκε στην προεδρία ο Σωτήρης Αλημίσης.

Απεβίωσε σε ηλικία 80 ετών στις 19 Φεβρουαρίου 2004 και κηδεύτηκε την επομένη από τον ιερό ναό Αγίου Τρύφωνα στο νεκροταφείο της Κηφισιάς. Κατέλιπε τη σύζυγό του, Χρυσούλα, και παιδιά.

## Παραπομπές


Κατηγορία:Έλληνες πρόεδροι αθλητικών Ομοσπονδιών
Κατηγορία:Προέδροι Ελληνικής Ποδοσφαιρικής Ομοσπονδίας
Κάτω Αραχωβίτικα Αχαΐας

Τα **Κάτω Αραχωβίτικα** ή και **Κάτω Αραχοβίτικα** είναι παραθαλάσσιος οικισμός της Αχαΐας στην Πελοπόννησο.

## Γενικά στοιχεία
Τα Κάτω Αραχοβίτικα βρίσκονται στο βόρειο τμήμα του νομού και την ακτή του Κορινθιακού κόλπου, σε υψόμετρο 5 μέτρων. Απέχουν περίπου 19 χιλιόμετρα βορειοανατολικά από το κέντρο της Πάτρας και 8 χιλιόμετρα βορειοανατολικά από το Ρίο ενώ νότια τους είναι τα Αραχοβίτικα και περνάει η Ολυμπία Οδός. Η παραλία τους είναι αξιοποιημένη με ξενοδοχειακές τουριστικές εγκαταστάσεις και οι κάτοικοί ασχολούνται με τον θερινό τουρισμό. 

Αναφέρονται επίσημα ως ξεχωριστός οικισμός για πρώτη φορά το 1940 να απογράφονται στην κοινότητα Αραχοβιτίκων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Αραχοβίτικα αποτελούν την Κοινότητα Αραχοβίτικων, που ανήκει στη Δημοτική Ενότητα Ρίου του Δήμου Πατρέων και σύμφωνα με την απογραφή 2021 απογράφησαν 350 κάτοικοι ενώ με αυτήν του 2011 είχε 597 κατοίκους.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 
* Αλέξιος Παναγόπουλος, *Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα)*, Εκδόσεις «περί τεχνών», Πάτρα 2003. ISBN 960-8260-32-9.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Κατηγορία:Παραλίες της Αχαΐας
Αλαντίν

Ο τίτλος ***Αλαντίν*** μπορεί να αναφέρεται:

**[[Λυχνάρι του Αλαντίν]]*: Αραβικό παραμύθι που ανήκει στη συλλογή *[[Χίλιες και μια νύχτες]]*
***[[Αλαντίν (ταινία, 1992)]]*: ταινία κινουμένων σχεδίων της Disney, βασισμένη στο αραβικό παραμύθι
****[[Η Επιστροφή του Τζαφάρ]]*: συνέχεια της προηγούμενης
****[[Ο Αλαντίν και ο Βασιλιάς των Κλεφτών]]*: συνέχεια των προηγούμενων και τελευταία της τριλογίας
***[[Αλαντίν (τηλεοπτική σειρά)]]*: τηλεοπτική σειρά κινουμένων σχεδίων (1994-1995)
***[[Αλαντίν (μιούζικαλ)]]*: μιούζικαλ του 2011
***[[Αλαντίν (ταινία, 2019)]]*: live-action προσαρμογή της ταινίας κινουμένων σχεδίων του 1992, σε σκηνοθεσία Γκάι Ρίτσι

* Αλαντίν (κρατήρας), κρατήρας στην επιφάνεια του Εγκέλαδου, φυσικού δορυφόρου του πλανήτη Κρόνου
GainJet Aviation

250px|μικρογραφία|Αεροσκάφος Boeing 757 της GainJet Aviation
Η **GainJet Aviation** (GainJet Aviation S.A) είναι αεροπορική εταιρεία παροχής ναυλωμένων πτήσεων μέσω αεροσκαφών ιδιωτικού τύπου αλλά και εταιρεία διαχείρισης αεροσκαφών. Η έδρα της βρίσκεται στην Αθήνα.

## Γενικά
Η GainJet ξεκίνησε να λειτουργεί τον Απρίλιο 2006, όταν απέκτησε το πρώτο της αεροσκάφος. Το δίκτυο περιλαμβάνει γραφείο πωλήσεων στο Λονδίνο, στο Αεροδρόμιο Χίθροου και στον Διεθνή Αερολιμένα Αθηνών. Η εταιρία εκτελεί ναυλωμένες ιδιωτικές πτήσεις για κυβερνήσεις, εταιριές αλλά και όσους ιδιώτες έχουν την οικονομική ευχέρεια να μισθώσουν ένα αεροσκάφος. Παράδειγμα αποτελεί το συγκρότημα Rolling Stones που μίσθωσε αεροσκάφος της εταιρείας το 2014, κατά τη διάρκεια της περιοδείας τους.

## Στόλος
Ο στόλος της GainJet Aviation έχει βάσεις στην Ευρώπη και τη Μέση Ανατολή, και περιλαμβάνει τα ακόλουθα αεροσκάφη:

## Παραπομπές


Κατηγορία:Ελληνικές αεροπορικές εταιρείες
Κατηγορία:Οικονομία της Αττικής
Hermes Airlines

Η **Hermes Airlines** ήταν Ελληνική αεροπορική εταιρεία ναυλωμένων πτήσεων με έδρα στον Άλιμο της Αθήνας. Εκτελεί ναυλωμένες πτήσεις στην Ευρώπη και τη Μεσόγειο χρησιμοποιώντας την ονομασία της, αλλά και για λογαριασμό άλλων εταιρειών. Διέκοψε τη λειτουργία της το Φεβρουάριο του 2016.

## Γενικά
Η Hermes Airlines ιδρύθηκε στις 24 Μαΐου 2011, για να εξυπηρετήσει την Ευρωπαϊκή αγορά, αλλά και τις αναπτυσσόμενες αγορές της Μέσης Ανατολής και της Αφρικής. Η εταιρεία είναι μέλος του ομίλου εταιρειών της Air Mediterranée ο οποίος κατέχει μια σταθερή θέση παρουσίας στην Ευρωπαϊκή βιομηχανία τουρισμού για πολλά χρόνια.

Η Hermes κατέχει ελληνικό πιστοποιητικό αερομεταφορέα (AOC) καθώς και ελληνική άδεια λειτουργίας (OL) και κατέχει έξι αεροσκάφη. Τα αεροσκάφη πετούν σε πολλούς προορισμούς ξεκινώντας από διαφορετικές βάσεις.

Η εταιρεία είναι μέλος του Ευρωπαϊκού Οργανισμού Ασφάλειας της Αεροπορίας (EASA).

Η Hermes διαθέτει το δικό της δίκτυο τακτικών και ναυλωμένων πτήσεων εντός και εκτός Ευρώπης, καθώς και ναύλωση αεροσκαφών με αερομεταφορείς από όλο τον κόσμο, για μακροχρόνια ή σύντομη περίοδο.

## Στόλος
Ο στόλος της Hermes Airlines αποτελείται από τα ακόλουθα αεροσκάφη:

## Παραπομπές


## Εξωτερικοί σύνδεσμοι
* 

Κατηγορία:Πρώην αεροπορικές εταιρείες της Ελλάδας
Κατηγορία:Οικονομία της Αττικής
Ντιμίτροβγκραντ

Με την ονομασία **Ντιμίτροβγκραντ** μπορεί να αναφέρονται:

* Ντιμίτροβγκραντ (Βουλγαρία), πόλη της Βουλγαρίας.
* Ντιμίτροβγκραντ (Ρωσία), πόλη της Ρωσίας.
* Ντιμίτροβγκραντ (Σερβία), πόλη της Σερβίας.
TLC (συγκρότημα)

Οι **TLC** είναι αμερικανικό R&B γυναικείο μουσικό συγκρότημα, το όνομα του οποίου προέρχεται από τα παρατσούκλια των αρχικών μελών του, Tionne "**T**-Boz" Watkins, Lisa "**L**eft Eye" Lopes και Rozonda "**C**hilli" Thomas. Σχηματίστηκαν το 1990 στην Ατλάντα της Τζόρτζια, και γνώρισαν μεγάλη επιτυχία τη δεκαετία του 1990 και στις αρχές της δεκαετίας του 2000, παρά τις πολυάριθμες συγκρούσεις με το νόμο, μεταξύ τους, και της δισκογραφική τους εταιρία και διαχείριση. Επίτευξαν εννέα top-ten επιτυχίες στο Billboard Hot 100, περιλαμβανομένων των νούμερο ένα singles *Creep*, *Waterfalls*, *No Scrubs* και *Unpretty*. Η μπάντα επίσης ηχογράφησε τέσσερις πλατινένιους δίσκους συμπεριλαμβανομένου του *[[CrazySexyCool]]* (1994), ο οποίος παραμένει ο μοναδικός δίσκος γυναικείου συγκροτήματος στην ιστορία που έλαβε διαμαντένια πιστοποίηση από το Recording Industry Association of America (RIAA). Οι TLC έγιναν επίσης το πρώτο R&B συγκρότημα στην ιστορία που έλαβε πιστοποίηση Million από το Recording Industry Association of Japan (RIAJ) και το δίσκο *[[FanMail]]* (1999).

## Μέλη
* Tionne "T-Boz" Watkins – κοντράλτο, φωνητικά, χορός
* Lisa "Left Eye" Lopes – υψίφωνος, rap, φωνητικά, χορός
* Rozonda "Chilli" Thomas – μεσόφωνος, βασικά φωνητικά, φωνητικά, χορός

## Δισκογραφία
* *[[Ooooooohhh... On the TLC Tip]]* (1992)
* *[[CrazySexyCool]]* (1994)
* *[[FanMail]]* (1999)
* ''3D'' (2002)
* ''TLC'' (2017)

## Περιοδείες

* FanMail Tour (1999–2000)
* The Main Event (2015)
* 2016 Tour (2016)
* I Love the 90s: The Party Continues Tour (2017)

## Παραπομπές


## Εξωτερικοί σύνδεσμοι

* Επίσημη ιστοσελίδα
*TLC  στο MTV.com
*
*
*TLC στο Last.fm
*

Κατηγορία:Αμερικανικά R&B συγκροτήματα
Κατηγορία:Αμερικανικά hip hop συγκροτήματα
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Μουσικά συγκροτήματα από την Ατλάντα
Swiftair Hellas

μικρογραφία|231x231εσ|Το αεροσκάφος SX-BGU, τύπου Fairchild Swearingen SA227-AC Metro III, στο Αεροδρόμιο των Τιράνων.
Η **Swiftair Hellas** είναι εταιρεία παροχής εμπορευματικών πτήσεων με έδρα στην Αθήνα. Η βάση των δραστηριοτήτων της βρίσκεται στον Διεθνή Αερολιμένα Αθηνών και εξυπηρετεί πέραν της Ελληνικής εγχώριας αγοράς, χώρες εντός της Ευρώπης και προορισμούς στην Μέση Ανατολή και Βόρεια Αφρική.

## Ιστορικό
Η Swiftair Hellas ιδρύθηκε και ξεκίνησε να λειτουργεί τον Ιούνιο του 2013. Ανήκει εξ ολοκήρου στην ισπανική εταιρεία Swiftair.

## Στόλος
Ο στόλος της  Swiftair Hellas περιλαμβάνει τα εξής αεροσκάφη:

## Παραπομπές


Κατηγορία:Ελληνικές αεροπορικές εταιρείες
Κατηγορία:Εμπορευματικές αεροπορικές εταιρείες
Κατηγορία:Οικονομία της Αττικής
Σύνταγμα της Μολδαβίας

Το **Σύνταγμα της Δημοκρατίας της Μολδαβίας** αποτελεί την ανώτατη νομοθεσία της χώρας. Υιοθετήθηκε στις 29 Ιουλίου 1994 από το Κοινοβούλιο της Μολδαβίας και έχει αναθεωρηθεί 8 φορές.

Μέσω αυτού, η Μολδαβία αναλαμβάνει την υποχρέωση να τηρεί τον Χάρτη των Ηνωμένων Εθνών και τις συνθήκες στις οποίες είναι συμβαλλόμενο μέρος, να συνάπτει σχέσεις με άλλα κράτη και να ακολουθεί τους κανόνες του διεθνούς δικαίου. Η ισχύ κάποιας διεθνούς συνθήκης που περιέχει διατάξεις που είναι αντίθετες προς το σύνταγμα θα πρέπει να έχει προηγηθεί μέσω αναθεώρησης του τελευταίου.

Σε άλλες διατάξεις του συντάγματος, το κράτος αναγνωρίζει και εγγυάται σε όλους τους πολίτες του το δικαίωμα στη διατήρηση, ανάπτυξη και έκφραση των εθνολογικών, πολιτιστικών, γλωσσικών και θρησκευτικών τους ταυτοτήτων. Επίσημη γλώσσα της Δημοκρατίας της Μολδαβίας είναι η μολδαβική γλώσσα με έκφρασή της το λατινικό αλφάβητο. Το κράτος, ωστόσο, αναγνωρίζει και προστατεύει το δικαίωμα στη διατήρηση, την ανάπτυξη και τη χρήση της ρωσικής γλώσσας και άλλων γλωσσών που ομιλούνται στο εσωτερικό έδαφος του κράτους.

## Παραπομπές


Κατηγορία:Πολιτική της Μολδαβίας
Μολδαβια
HMS Creole (R82)

Το **HMS ''Creole*** ήταν [[αντιτορπιλικό]] κλάσης *C* που ναυπηγήθηκε για το [[Βασιλικό Ναυτικό]] και πωλήθηκε στο [[Πολεμικό Ναυτικό του Πακιστάν]] το 1958. Παρέμεινε επιχειρησιακό μέχρι την διάλυση του για [[σκραπ]] το  1982.

== Επιχειρησιακή ιστορία ==

=== Με το Βασιλικό Ναυτικό ===
Το *Creole* εντάχθηκε σε υπηρεσία πολύ αργά για να λάβει μέρος σε πολεμικές επιχειρήσεις του [[ΒΠΠ|Δευτέρου Παγκοσμίου Πολέμου]]. Μαζί με το αδελφό [[HMS Crispin|HMS *Crispin*]] ήταν τα μοναδικά αντιτορπιλικά της υποκλάσης 'Cr' που αξιοποίησε το Βασιλικό Ναυτικό -όλα τα υπόλοιπα δόθηκαν σε άλλες χώρες. Και τα δύο εντάχθηκαν στην 3η&nbsp;Μοίρα Εκπαιδεύσεως με έδρα το [[Λόντονμπερρυ]] (Londonderry). Το 1948 ένας από τους πύργους πυροβόλων τους αφαιρέθηκε και αντικαταστάθηκε από υπερστέγασμα. Το 1953 το *Creole* έλαβε μέρος στη μεγάλη ναυτική επιθεώρηση που διοργανώθηκε στα πλαίσια των εορτασμών για την στέψη της βασίλισσας [[Ελισάβετ Β΄ του Ηνωμένου Βασιλείου|Ελισάβετ]], ενώ το επόμενο έτος τα δύο αντιτορπιλικά στάλθηκαν στην εφεδρεία.

=== Με το Ναυτικό του Πακιστάν ===
Το *Creole* πωλήθηκε στο [[Πολεμικό Ναυτικό του Πακιστάν]] στις 29&nbsp;Φεβρουαρίου 1956 και μετονομάστηκε σε *Alamgir*. Πριν την παράδοσή του εγκαταστάθηκε ξανά ο πύργος πυροβόλου που είχε αφαιρεθεί παλαιότερα, ενώ ο οπίσθιος πύργος αφαιρέθηκε για να τοποθετηθούν στην θέση του δύο ανθυποβρυχιακά ολμοβόλα. Η επίσημη παράδοσή του στο [[Πακιστάν]] έλαβε χώρα το 1958 στο [[Σαουθάμπτον]].

Ως *Alamgir'' παρέμεινε ενεργό μέχρι το 1982, οπότε και διαλύθηκε για σκραπ.

## Παραπομπές


## Βιβλιογραφία
* 
* 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά κλάσης C (1943) του Πολεμικού Ναυτικού του Πακιστάν
HMS Creole

Πέντε πλοία του Βασιλικού Ναυτικού είχαν την ονομασία **HMS ''Creole***:

* [[Créole (1797)|HMS *Creole*]] - γαλλική φρεγάτα που αιχμαλωτίστηκε το 1803 και βυθίστηκε στον Ατλαντικό το επόμενο έτος.
* HMS *Creole* - πλοίο πέμπτης τάξης που παραγγέλθηκε το 1803 αλλά ακυρώθηκε το 1809.
* [[HMS Creole (1813)|HMS *Creole* (1813)]] - [[φρεγάτα]] πέμπτης τάξης που καθελκύστηκε το 1813 και διαλύθηκε το 1833.
* [[HMS Creole (1845)|HMS *Creole* (1845)]] - φρεγάτα έκτης τάξης που καθελκύστηκε το 1845 και διαλύθηκε το 1875.
* [[HMS Creole (R82)|HMS *Creole* (R82)]] - [[αντιτορπιλικό]] κλάσης [[αντιτορπιλικό κλάσης C (1943)|C]] το οποίο καθελκύστηκε το 1945 και πωλήθηκε στο [[Πολεμικό Ναυτικό του Πακιστάν]] το 1958, που το ενέταξε σε υπηρεσία ως *PNS Alamgir''. Διαλύθηκε το 1982.

Κατηγορία:Ονομασίες πλοίων του Βασιλικού Ναυτικού
Πηγή (συνοικία)

μικρογραφία|Η Βυζαντινή Κωνσταντινούπολη, κάτω αριστερά η Πηγή
Η **Πηγή ή και Πηγές** ήταν συνοικία της βυζαντινής Κωνσταντινούπολης εκτός των τειχών της πόλης, έξω από την Πύλη της πηγής (ή πηγών) ή Σηλυβρίας όπου εκεί είχε χτιστεί η μονή Ζωοδόχος Πηγή η σημερινή συνοικία Μπαλουκλή. Η περιοχή πήρε το όνομα της από την πηγή που αργότερα κι έως σήμερα αποτελεί αγίασμα κι απείχε 7 στάδια από τα τείχη.

Η περιοχή της Πηγής ήταν γνωστή αρχικά σαν Πηγή του Φιλοπάτιου από την συνοικία του Φιλοπάτιου. Από τα ψάρια που είχε η πηγή ονομάστηκε από τους Τούρκους Μπαλουκλή. Ο οικισμός των Πηγών βρισκόταν ανάμεσα στις δύο πηγές, αγιάσματα, της Ζωοδόχου και της Αγίας Τριάδος.

Στην περιοχή υπήρχαν τα θερινά Παλάτια των πηγών στα οποία παραθέριζαν οι Βυζαντινοί Αυτοκράτορες. Στην περιοχή είχαν οι Αρμένιοι κοιμητήριο, βυζαντινό νοσοκομείο και ορφανοτροφείο που συντηρούνταν από τις ιερές μονές.

Στις 25 Ιουλίου του 1261 στην μονή της Ζωοδόχου Πηγής δίπλα στις πηγές της συνοικίας κρύφτηκε ο στρατός της Νίκαιας με επικεφαλής τον καίσαρα Αλέξιο Στρατηγόπουλο έως οι συνεργάτες τους πετάξουν σκάλες κι ανέβουν από εκεί στα τείχη της Κωνσταντινούπολης με επακόλουθο την επανακατάληψη της πόλης από τους Λατίνους.

## Παραπομπές


Κατηγορία:Συνοικίες της Βυζαντινής Κωνσταντινούπολης
Ιατρομάντης

Ο **ιατρομάντης** είναι τίτλος που συναντάται στην αρχαία ελληνική και ασιατική παράδοση. Η λέξη είναι σύνθετη και προέρχεται από τις λέξεις ιατρός και μάντης. Είναι η ελληνική εκδοχή του σαμάνου και σχετίζεται με μυθικές φιγούρες όπως οι Άβαρις Υπερβόρειος, Αριστέας, Επιμενίδης και Ερμότιμος Κλαζομενές.

Κατά την αρχαιότητα η μαντική ήταν άρρηκτα συνδεδεμένη με την ιατρική η οποία ήταν αποκλειστικό προνόμιο των ιερέων μέχρι και την εποχή του Ιπποκράτη. Η κύρια διαλογιστική πράξη του ιατρομάντη ήταν η *ἐγκοίμησις*, η οποία του επέτρεπε να βρεθεί στην τέταρτη κατάσταση συνειδητότητας, κάτι περισσότερο από αυτό που αντιλαμβανόμαστε σαν κατάσταση ύπνου, ονείρου και αφύπνισης.

## Ο μύθος του Μελάμποδα
Χαρακτηριστικός είναι ο μύθος του Μελάμπους ο οποίος γεννήθηκε στην Πύλο. Ήταν γιος του Αμυθάονος και της Ειδομένης και σύμφωνα με την παράδοση πήρε το όνομα του επειδή όταν ήταν βρέφος τον άφησε η μητέρα του στην σκιά ενός δένδρου, εκτός των ποδιών του, τα οποία έμειναν εκτεθειμένα στον ήλιο και μαύρισαν. Σύμφωνα με τα λεγόμενα, σε μετέπειτα ηλικία, φίδια τα οποία ο ίδιος είχε προστατέψει και αναθρέψει, καθάρισαν με την γλώσσα τους τα αυτιά του κι έτσι απέκτησε την ιδιότητα να προλέγει τα μέλλοντα. Σύμφωνα με τον Στράβωνα, την μαντική τέχνη την διδάχθηκε από τον ίδιο τον Απόλλωνα. Σύμφωνα με τον Ηρόδοτο, ο Κάδμος είναι αυτός που τον μύησε στα μυστήρια του θεού.

Δείγμα της θεραπευτικής του ιδιότητας είναι η θεραπεία των Προιτίδων ή σύμφωνα με τον Παυσανία η θεραπεία των Αργείων γυναικών, που τιμωρήθηκαν με την πάθηση της μανίας  από τους θεούς. Αυτό το συμβάν συντέλεσε στο να να γίνει ένας από τους τρεις βασιλείς του Άργους και με την θεραπεία του για τη μανία με τον *μέλανα ελλέβορο* κατέκτησε την λαϊκή και επιστημονική ιατρική. Όπως τονίζει ο Απολλόδωρος, ο Μελάμπους, *«μάντης ων, και δια φαρμάκων και καθαρμών θεραπείαν πρώτος ευρηκώς»*.

## Σημειώσεις


## Παραπομπές


Κατηγορία:Σαμανισμός
Mrs. Robinson

To ***Mrs. Robinson*** είναι τραγούδι του αμερικανικού ντουέτου Simon & Garfunkel, το οποίο κυκλοφόρησε στον δίσκο *[[Bookends]]*, το 1968. Το τραγούδι γράφτηκε από τον Πολ Σάιμον και η παραγωγή έγινε και από τους δύο μαζί με τον Ρόι Χάλι. Το τραγούδι έγινε ιδιαίτερα δημοφιλές, καθώς συμπεριλήφθηκε στην ταινία του 1967, *[[Ο πρωτάρης]]*.

Το κομμάτι έγινε η δεύτερη μεγάλη επιτυχία του ντουέτου, φτάνοντας κι αυτό στο νούμερο 1 των *[[Billboard Hot 100]]*, μπαίνοντας και σε άλλες δεκάδες chart σε όλο τον κόσμο, όπως στο Ηνωμένο Βασίλειο, στην Ισπανία και στην Ιρλανδία, μεταξύ άλλων. Το 1969, έγινε το πρώτο Rock τραγούδι που κερδίζει Grammy, στην κατηγορία *Record of the Year*. Το κομμάτι έχει υποστεί αρκετές διασκευές, μεταξύ των πιο γνωστών να είναι αυτές των Φρανκ Σινάτρα, των The Lemonheads, αλλά και των Bon Jovi. Το 2004, τερμάτισε 6ο, στη λίστα του Αμερικανικού Ινστιτούτου Κινηματογράφου, AFI's 100 Years...100 Songs.

## Παραπομπές


;Βιβλιογραφία

* 
* 
* 
* 
* 
* 
* 
* 

Κατηγορία:Τραγούδια του 1967
Κατηγορία:Τραγούδια των Simon & Garfunkel
Κατηγορία:Singles του 1968
Κατηγορία:Singles της Columbia Records
Κατηγορία:Νικητές Grammy Hall of Fame Award
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
The Sound of Silence

To **The Sound of Silence** είναι τραγούδι του αμερικανικού ντουέτου Simon & Garfunkel, το οποίο συμπεριλήφθηκε στο πρώτο άλμπουμ τους *[[Wednesday Morning, 3 A.M.]]*, το 1964. Το τραγούδι γράφτηκε μεταξύ του 1963 και του 1964 από τον Πολ Σάιμον.

Η πρώτη κυκλοφορία του κομματιού ήταν αποτυχημένη, και αυτό οδήγησε στο να χωριστεί το ντουέτο, με τον Σάιμον να γυρίζει στην Αγγλία και τον Αρτ Γκαρφάνκελ να συνεχίζει τις σπουδές του στο Πανεπιστήμιο Κολούμπια. Την Άνοιξη του 1965, το κομμάτι άρχισε να λαμβάνει κάποια αναγνωρισιμότητα, σε ραδιοφωνικούς σταθμούς της Μασαχουσέτης και της Φλόριντα. Ακολούθως ο παραγωγός του τραγουδιού, Τομ Ουίλσον, έκανε ένα ρεμίξ του τραγουδιού, προσθέτοντας ηλεκτρονικά όργανα, με τους ίδιους μουσικούς που συνόδεψαν τον Μπομπ Ντίλαν, στο κομμάτι Like a Rolling Stone. Το ντουέτο δεν ήξερε τίποτα για αυτό μέχρι και την κυκλοφορία του. Το single κυκλοφόρησε τον Σεπτέμβριο του 1965. 

Το single έφτασε στο νούμερο 1 του αμερικανικού chart *[[Billboard Hot 100]]*, και οδήγησε τους δύο μουσικούς να επανενωθούν και να κυκλοφορήσουν τον δεύτερο δίσκο τους, τον οποίο η δισκογραφική τους τον ονόμασε *[[Sounds of Silence]]*, ώστε να εκμεταλλευτεί την επιτυχία του τραγουδιού. Το τραγούδι είχε επιτυχία σε αρκετές χώρες, μεταξύ των οποίων η Αυστρία, η Δυτική Γερμανία, η Ιρλανδία, η Ιαπωνία, η Ολλανδία, αλλά και η Αυστραλία. Πλέον, θεωρείται ως ένα κλασικό φολκ τραγούδι, που μάλιστα, το 2013, εισήχθη και στο National Recording Registry της Βιβλιοθήκης του Κονγκρέσου, όντας «πολιτισμικά, ιστορικά, και αισθητικά σημαντικό», μαζί και με τον υπόλοιπο ομότιτλο δίσκο.

## Παραπομπές


;Βιβλιογραφία

* 
* 

Κατηγορία:Τραγούδια του 1964
Κατηγορία:Τραγούδια των Simon & Garfunkel
Κατηγορία:Singles του 2016
Κατηγορία:Singles του 1965
Κατηγορία:Singles της Columbia Records
Κατηγορία:Singles της Reprise Records
Κατηγορία:Singles της CBS Records
Κατηγορία:Νούμερο 1 singles στα Billboard Hot 100
Κατηγορία:Νούμερο 1 singles στην Αυστρία
Simon & Garfunkel

Οι **Simon & Garfunkel** ήταν ένα αμερικανικό Folk Rock ντουέτο, το οποίο αποτελούνταν από τους Πολ Σάιμον και Αρτ Γκαρφάνκελ. Το ντουέτο υπήρξε ένα από τα δημοφιλέστερα σχήματα της δεκαετίας του 1960, σύμβολο κι αυτοί της επαναστατικότητας που επικράτησε αυτές τις δεκαετίες, όπως οι Beatles, ο Μπομπ Ντίλαν και οι Beach Boys, μεταξύ άλλων. Οι γνωστότερες επιτυχίες τους είναι τραγούδια όπως το The Sound of Silence, το Mrs. Robinson, το Bridge over Troubled Water και το The Boxer, τα οποία έφτασαν σε διάφορα chart στο νούμερο 1, σε παγκόσμια κλίμακα. Το σχήμα, παρ' όλα αυτά, είχε αρκετές καλλιτεχνικές διαφωνίες, και αυτό είχε ως αποτέλεσμα τη διάλυσή του το 1970. Το τελευταίο τους άλμπουμ ήταν το *[[Bridge over Troubled Water]]*, το οποίο είναι ένα από τα πιο επιτυχημένα εισπρακτικώς άλμπουμ όλων των εποχών και το πιο επιτυχημένο δικό τους. Ωστόσο, παρά τη διάλυση, αρκετές φορές έχουν ξαναβρεθεί μαζί σε συναυλίες, με πιο γνωστή αυτή του 1981, η οποία προσέλκυσε πάνω από 500.000 ανθρώπους, γεγονός που την κατατάσσει έβδομη στη λίστα των μεγαλύτερων συναυλιών όλων των εποχών.

## Παραπομπές


; Βιβλιογραφία

* 
* 
* 
* 
* 
* 
* 
* 

## Εξωτερικοί σύνδεσμοι

* Official site
* Interview (2004) of both Art Garfunkel and Paul Simon

Κατηγορία:Αμερικανικά folk rock συγκροτήματα
Κατηγορία:Rock ντουέτα
Κατηγορία:Αμερικανικά μουσικά ντουέτα
Κατηγορία:Βραβευμένοι με Grammy
Ντερβίς Μεχμέτ Πασά

Ο **Ντερβίς Μεχμέτ Πασά** (τούρκικα: *Derviş Mehmed Paşa*) (περ. 1569 – 9 Δεκεμβρίου 1606) ήταν Οθωμανός Μεγάλος Βεζίρης επί Αχμέτ Α΄. Έγινε αρχηγός του Οθωμανικού στόλου, δεύτερος βεζίρης και τελικά Μεγάλος Βεζίρης σε πολύ σύντομο χρονικό διάστημα. Ο Ντερβίς Μεχμέτ Πασά ήταν σύμφωνα με πληροφορίες ανιψιός του Νταμάτ Ρουστέμ Πασά. Ο Ντερβίς εκτελέστηκε το 1606 από τον Αχμέτ Α΄ για άγνωστους λόγους.

## Παραπομπές


Κατηγορία:Μεγάλοι Βεζίρηδες
Κατηγορία:Παιδομάζωμα
Κατηγορία:Οθωμανοί στρατηγοί
Bridge Over Troubled Water (τραγούδι)

Το  **Bridge Over Troubled Water** είναι τραγούδι του αμερικανικού ντουέτο, Simon & Garfunkel, το οποίο συμπεριλήφθηκε στον ομότιτλο δίσκο τους, που κυκλοφόρησε το 1970. Η παραγωγή έγινε από τον Πολ Σάιμον, τον Αρτ Γκαρφάνκελ και τον Ρόι Χάλι και κυκλοφόρησε ως single στις 26 Ιανουαρίου του 1970. Το κομμάτι γράφτηκε από τον Πωλ Σάιμον και ερμηνεύθηκε με πιάνο, ενώ είναι εμφανείς και οι επιρροές του από την γκόσπελ μουσική.

## Παραπομπές


;Βιβλιογραφία

* 
* 

Κατηγορία:Τραγούδια του 1970
Κατηγορία:Τραγούδια των Simon & Garfunkel
Κατηγορία:Singles του 1970
Κατηγορία:Singles του 1971
Κατηγορία:Singles του 1979
Κατηγορία:Singles της Columbia Records
Κατηγορία:Τραγούδια του Έλβις Πρίσλεϊ
Κατηγορία:Νούμερο 1 singles στα Billboard Hot 100
Ain't Misbehavin'

Το **Ain't Misbehavin' ** είναι ΕΡ σινγκλ του βρετανικού χαρντ ροκ συγκροτήματος UFO, το οποίο κυκλοφόρησε στις 2 Φεβρουαρίου του 1988 μέσω της δισκογραφικής εταιρίας "Revolver " στην Ευρώπη και της "Metal Blade" στην Αμερική.

Τα τραγούδια του ΕΡ ηχογραφήθηκαν μετά την κυκλοφορία του άλμπουμ "*[[Misdemeanor]]*" και λίγο πριν την προσωρινή διάλυση του συγκροτήματος.

Στην ιαπωνική έκδοση προστέθηκε το κομμάτι "*Lonely Cities (Of The Heart)*".

## Λίστα Τραγουδιών
#"Between a Rock and a Hard Place" (McClendon/Mogg) — 3:37
#"Another Saturday Night" (Gray/Mogg) — 4:39
#"At War with the World" (McClendon/Mogg) — 3:03
#"Hunger in the Night" (McClendon/Mogg/Gray) — 4:10
#"Easy Money" (McClendon/Mogg) — 3:37
#"Rock Boyz, Rock" (McClendon/Mogg/Gray/Simpson) — 3:19
#"Lonely Cities (Of the Heart)" (McClendon/Mogg) — 4:16

## Μέλη των UFO
Οι μουσικοί οι οποίοι ηχογράφησαν το "*Ain't Misbehavin' *" ήταν οι εξής:
* **[[Φιλ Μογκ]]** - φωνητικά
* **Τόμι ΜακΚλέντον** - κιθάρα
* **Πολ Γκρέι** - μπάσο
* **Τζιμ Σίμπσον** - τύμπανα

## Παραπομπές


## Πηγές
* Ain't Misbehavin' - UFO | Songs, Reviews, Credits | AllMusic
* UFO - Ain't Misbehavin' (album review) | Sputnikmusic
* MusicMight :: Artists :: UFO 
* Neil Daniels, High Stakes & Dangerous Men: The UFO Story

Κατηγορία:Δισκογραφία των UFO
Κατηγορία:Άλμπουμ του 1988
Apis mellifera cecropia

Η μέλισσα ***Apis mellifera cecropia*** ή η **Ελληνική [[μέλισσα]]** *(Greek bee)*, είναι το υποείδος της μέλισσας που είναι εγγενές στην Ελλάδα. Ομοιάζει πολύ με την *Apis mellifera ligustica*, την Ιταλική μέλισσα. Προτιμάται για την ακραία της πραότητα και την έλλειψη τάσης για σμηνουργία. Ωστόσο, εάν διασταυρωθεί με την *Apis mellifera mellifera* (τη βόρεια σκούρα μέλισσα) λέγεται ότι οι απόγονοι είναι πολύ επιθετικοί. Η Ελληνική μέλισσα προέρχεται από την Ελλάδα, όπου το κλίμα είναι μεσογειακό και δεν μπορεί να επιβιώσει στη βόρεια Ευρώπη, όπου το κλίμα είναι πιο δροσερό και λόγω αυτού, δεν έχουν εξαπλωθεί πολύ σε ολόκληρο τον κόσμο, από τους εμπορικούς μελισσοκόμους. Κυρίως, φυλάσσονται μόνο στην Ελλάδα.

## Κύκλος ζωής
Γενικά, οι μέλισσες *Apis mellifera cecropia*, τείνουν να συσσωρεύονται πολύ γρήγορα την άνοιξη και η βασίλισσα να γεννά πολλά αυγά, που καθιστά τις κυψέλες τους σημαντικά ισχυρές. Τείνουν επίσης να κάνουν αρκετό μέλι, αλλά μόνο στα Μεσογειακά κλίματα.

## Ιδιαίτερα χαρακτηριστικά
Η μέλισσα *Apis mellifera cecropia* σε αντίθεση με την άλλη Ελληνική μέλισσα *Apis mellifera adami*, είναι λιγότερο παραγωγική, συγχρόνως όμως δεν είναι και ιδιαιτέρως επιθετική.

Το χρώμα της είναι πιο σκουρόχρωμο, ενώ της μέλισσας *[[Apis mellifera adami]]*, είναι πιο κίτρινο.

## Εορτασμός
Η μέλισσες εορτάζονται κατά την Παγκόσμια Ημέρα της Μέλισσας, στις 20 Μαΐου. Η 20ή Μαΐου, συμπίπτει με τα γενέθλια του Σλοβένου *Anton Janša*, ο οποίος κατά τον 18ο αιώνα πρωτοστάτησε στις σύγχρονες τεχνικές μελισσοκομίας στην πατρίδα του και εγκωμίαζε τις μέλισσες για την ικανότητά τους να εργάζονται τόσο σκληρά, ενώ χρειάζονται τόσο λίγη φροντίδα.

## Δείτε επίσης

## Εικόνες

Αρχείο:Honey bee (Apis mellifera).jpg|Μέλισσα.
Αρχείο:Honey bee hind leg from inside 1.jpg|Το πίσω πόδι της *Apis mellifera*, (εξωτερική πλευρά).
Αρχείο:Honey bee hind leg from outside.jpg|Το πίσω πόδι της *Apis mellifera*, (εσωτερική πλευρά).
Αρχείο:Honey Bee gathering nectar.jpg|'Νεκταροσυλλέκτρια' μέλισσα.
Αρχείο:Η μέλισσα και το γαιδουράγκαθο.jpg|Μέλισσα σε γαϊδουράγκαθο.
Αρχείο:Bee Flower Greece.JPG|Μέλισσα.


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
* 
*  A.Gönülşen <small>THE MIDDLE EAST TECHNICAL UNIVERSITY</small>  FEATURE EXTRACTION OF HONEYBEE FOREWINGS AND HINDLEGS USING IMAGE PROCESSING AND ACTIVE CONTOURS Middle East Technical University2004 [Retrieved 2011-12-20] thesis states that *A.m.adamii* populate Cyprus
*  G. W. Elderkin  The Bee of Artemis The American Journal of Philology Vol. 60, No. 2 (1939), pp. 203-213 (article consists of 11 pages) Published by: The Johns Hopkins University Press → JSTOR (part of ITHAKA)

mellifera cecropia
Κατηγορία:Πανίδα της Ελλάδας
Κατηγορία:Έντομα της Ευρώπης
Σύνταγμα της Εσθονίας

Το **Σύνταγμα** αποτελεί τη θεμελιώδη νομοθεσία της Δημοκρατίας της Εσθονίας και καθορίζει τις βασικές αρχές λειτουργίας του κράτους, όπως το πολίτευμα. Το πρώτο σύνταγμα εγκρίθηκε από το ελεύθερα εκλεγμένο κοινοβούλιο στις 15 Ιουνίου 1920 και τέθηκε σε ισχύ στις 21 Δεκεμβρίου 1920. Το δεύτερο σύνταγμα εγκρίθηκε στις 24 Ιανουαρίου 1934, μέσω δημοψηφίσματος, και ήταν σε ισχύ μέχρι την 1η Ιανουαρίου 1938, όταν και ξεκίνησε να ισχύει το τρίτο σύνταγμα. Εκείνο παρέμεινε σε ισχύ μέχρι τις 16 Ιουνίου του 1940, όταν η Σοβιετική Ένωση κατέλαβε την Εσθονία. Το τέταρτο και σημερινό σύνταγμα της Εσθονίας ισχύει από τις 28 Ιουνίου του 1992.

## Κεφάλαια του συντάγματος
Το Σύνταγμα της Εσθονίας περιέχει τα εξής 15 κεφάλαια:
* Το πρώτο κεφάλαιο περιέχει γενικές διατάξεις περί της φύσης του κράτους.
* Το δεύτερο κεφάλαιο αναφέρει τα δικαιώματα, τις ελευθερίες και τα καθήκοντα των πολιτών.
* Το τρίτο κεφάλαιο προσδιορίζει θέματα πολιτών, όπως η ιθαγένεια.
* Το τέταρτο κεφάλαιο αναφέρεται στο κοινοβούλιο.
* Το πέμπτο κεφάλαιο αναφέρεται στον πρόεδρο της δημοκρατίας.
* Το έβδομο κεφάλαιο αναφέρεται στην νομοθετική εξουσία.
* Το όγδοο κεφάλαιο ορίζει οικονομικά θέματα.
* Το ένατο κεφάλαιο αναφέρεται στις διεθνείς σχέσεις και τις συνθήκες της χώρας.
* Το δέκατο κεφάλαιο προσδιορίζει στρατιωτικά θέματα.
* Το ενδέκατο κεφάλαιο αναφέρεται στη λειτουργία και το ρόλο της Εθνικής Ελεγκτικής Υπηρεσίας και του Γενικού Ελεγκτή.
* Το δωδέκατο κεφάλαιο αναφέρεται στα δικαιώματα, τα καθήκοντα και το διορισμό του Καγκελαρίου Δικαιοσύνης.
* Το δέκατο τρίτο κεφάλαιο αναφέρεται στη δομή και τη λειτουργία του δικαστικού συστήματος και των δικαστηρίων.
* Το δέκατο τέταρτο κεφάλαιο αναφέρεται στη δικαιοδοσία, τη διοίκηση και τις δημοσιονομικές πτυχές της τοπικής αυτοδιοίκησης.
* Το δέκατο πέμπτο κεφάλαιο αναφέρεται στη διαδικασία αναθεώρησης του συντάγματος.

## Παραπομπές


Κατηγορία:Πολιτική της Εσθονίας
Εσθονια
Χάνα Σιγκούλα

Η **Χάνα Σιγκούλα** (*Hanna Schygulla*, 25  Δεκεμβρίου 1943) είναι Γερμανίδα ηθοποιός και τραγουδίστρια.

## Βιογραφία
Γεννήθηκε στην Πολωνία τα Χριστούγεννα του 1943 και μεγάλωσε στο Μόναχο. Σπούδασε γερμανική φιλολογία και υποκριτική. 

Το όνομά της είναι συνδεδεμένο με το ρεύμα του Νέου Γερμανικού Κινηματογράφου και με τον σκηνοθέτη Ράινερ Βέρνερ Φασμπίντερ. Μετά τις επιτυχίες της με τον Φασμπίντερ, συνεργάστηκε με σκηνοθέτες όπως η Μαργκαρέτε φον Τρότα, o Φόλκερ Σλέντορφ, ο Ζαν-Λυκ Γκοντάρ, ο Βιμ Βέντερς, ο Έττορε Σκόλα, ο Κένεθ Μπράνα, ο Αντρέι Βάιντα, ο Φατίχ Ακίν και ο Αλεξάντερ Σοκούροφ. Επίσης, έπαιξε στο *[[Black Out p.s. Red Out (ταινία)|Black Out]]* του Μενέλαου Καραμαγγιώλη.

Έχει αποσπάσει Αργυρή Άρκτο για την ταινία *[[Ο γάμος της Μαρία Μπράουν]]* (1979) και το Βραβείο Γυναικείου ρόλου στο Φεστιβάλ των Καννών για την ερμηνεία της στο *[[Η ιστορία της Πιέρα]]* (1983) του Μάρκο Φερέρι. Επίσης, το 2007 τιμήθηκε από το Φεστιβάλ Κινηματογράφου Θεσσαλονίκης με τον Χρυσό Αλέξανδρο για τη συνολική της προσφορά στον κινηματογράφο.

Τα τελευταία χρόνια ζει στο Παρίσι.

## Φιλμογραφία
[thumb|Η Σιγκούλα με τον [Ράινερ Βέρνερ Φασμπίντερ|Φασμπίντερ]]

## Παραπομπές


## Εξωτερικοί Σύνδεσμοι
*Συνέντευξη στο Φεστιβάλ Κινηματογράφου Θεσσαλονίκης
*Συνέντευξη στο Αθηναϊκό - Μακεδονικό Πρακτορείο Ειδήσεων

Κατηγορία:Γερμανίδες τραγουδίστριες
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί θεάτρου
Ισπανικές βουλευτικές εκλογές 2015

Στην **[[Ισπανία]]** διεξήχθησαν **βουλευτικές εκλογές** για την εκλογή του 11ου Κοινοβουλίου στις 20 Δεκεμβρίου 2015. Για πρώτη φορά  στην ιστορία της χώρας δεν προέκυψε αυτοδύναμη κυβέρνηση. Εξελέγησαν και οι 350 έδρες στο Κογκρέσο των Αντιπροσώπων και οι 208 από τις συνολικά 266 έδρες στη Γερουσία. Το κεντροδεξιό Λαϊκό Κόμμα ήρθε πρώτο με 28,34% και 123 έδρες.  Το Ισπανικό Σοσιαλιστικό Εργατικό Kόμμα έλαβε 22,00% και 90 έδρες. Την τρίτη θέση κατέλαβε το νεοσύστατο *[[Podemos]]* με 20,68% και 69 έδρες. Τέταρτο ήρθε το Κόμμα των Πολιτών με 13,94% και 40 έδρες. Ποσοστά κάτω από 10% έλαβαν η Ρεπουμπλικανική Αριστερά Καταλονίας με 2,39% (9 έδρες),το Βασκικό Εθνικιστικό Κόμμα με 1,20% (8 έδρες), η Δημοκρατία και Ελευθερία με 2,25% (6 έδρες), η Ενωμένη Αριστερά με 3,68% (2 έδρες) και ο συνασπισμός Καναρίων Νήσων με 0,32% (1 έδρα). Λόγω αδυναμίας ανάδειξης κυβέρνησης μετά την αποτυχημένη λήψη ψήφου εμπιστοσύνης από τον πρόεδρο του Σοσιαλιστικού Κόμματος Πέδρο Σάντσεθ και δεδομένου ότι ο πρόεδρος του πρώτου σε ψήφους Λαϊκού Κόμματος, Μαριάνο Ραχόι απέρριψε παρόμοια διαδικασία, η Ισπανία οδηγήθηκε σε επαναληπτικές εκλογές τον Ιούνιο του 2016.

## Αποτελέσματα
### Κογκρέσο των Αντιπροσώπων

#### Συνολικά

### Γερουσία

## Παραπομπές


2015
Κατηγορία:Εκλογές του 2015
Πηγαία παλάτια

Τα **Πηγαία παλάτια** ή **Παλάτια των Πηγών** ήταν συγκρότημα βυζαντινού παλατιού της Κωνσταντινούπολης εκτός των τειχών της πόλης. Βρισκόταν στην συνοικία των Πηγών, όπου όφειλε το όνομα του, έξω από την Πύλη της πηγής (ή πηγών).

Το πρώτο παλάτι χτίστηκε από τον αυτοκράτορα Βασίλειο Β΄ τον 9ο αιώνα και εμπλουτίστηκε με νέα κτίσματα από τους μετέπειτα αυτοκράτορες. Το συγκρότημα καταστράφηκε πολλές φορές κατά τις πολιορκίες της Κωνσταντινούπολης και ξανά κατασκεύαζε εκ νέου. Τα παλάτια χρησιμοποιούνταν σαν εξοχική κατοικία για τους αυτοκράτορες και κάθε χρόνο της αναλήψεωες ξεκινούσε από εκεί πομπή που γινόταν στην ύπαιθρο για *την αλλαγή του αέρος και την φυσικής χάρης του τόπου*. Τα παλάτια καταστράφηκαν οριστικά το 1423 από τον Μουράτ Β΄ χωρίς να ανακατασκευαστούν πάλι.

## Παραπομπές


Κατηγορία:Βυζαντινά παλάτια
Εκκλησία Μαρίας Μαγδαληνής

Η **Εκκλησία της Μαρίας Μαγδαληνής** () είναι Ρωσική Ορθόδοξη εκκλησία, η οποία ευρίσκεται επί του Όρους των Ελαιών, πλησίον του Κήπου της Γεσθημανής στην Ανατολική Ιερουσαλήμ.

## Ιστορία

Η εκκλησία είναι αφιερωμένη στη Μαρία Μαγδαληνή, ακόλουθο του Ιησού. Σύμφωνα με το δέκατο έκτο κεφάλαιο του Ευαγγελίου του Μάρκου, η Μαρία Μαγδαληνή ήταν η πρώτη που είδε τον Χριστό μετά την ανάστασή του. () Θεωρείται ως καθοριστική και σημαντική μαθήτρια του Ιησού, ενώ φέρεται ως η κύρια γυναίκα ακόλουθός του, μαζί με τη Μαρία της Βηθανίας, την οποία ορισμένοι θεωρούν ως το ίδιο πρόσωπο με τη Μαρία Μαγδαληνή.

Η εκκλησία ανεγέρθηκε το 1886 από τον Τσάρο Αλέξανδρο Γ΄ εις μνήμην της μητέρας του, Αυτοκράτειρας Μαρίας Αλεξάντροβνα της Ρωσίας. Τον σχεδιασμό της ανέλαβε ο Νταβίντ Γκριμ, ακολουθώντας τον παραδοσιακό αρχιτεκτονικό ρυθμό της υπερυψωμένης οροφής, ο οποίος ήταν ιδιαιτέρως δημοφιλής στη Ρωσία κατά τη διάρκεια του 16ου και του 17ου αιώνα, ενώ περιελάμβανε επτά διαφορετικούς, επιχρυσωμένους και κρεμμυδόσχημους τρούλους. Το μοναστήρι ευρίσκεται ακριβώς απέναντι από την Κοιλάδα των Κέδρων και το Όρος του Ναού.

Δύο Οσιομάρτυρες, η Μεγάλη Δούκισσα Ελισάβετ Φεοντόροβνα της Ρωσίας και η συμπατριώτισσά της μοναχή, Βαρβάρα Γιακόβλεβα, είναι θαμμένες εντός της εκκλησίας.

Στη διάρκεια της δεκαετίας του 1930, η Πριγκίπισσα Αλίκη του Μπάττενμπεργκ, μητέρα του Δούκα του Εδιμβούργου, επισκέφτηκε την εκκλησία και ζήτησε να ταφεί πλησίον της θείας της, Μεγάλης Δούκισσας Ελισάβετ. Το 1969, απεβίωσε στο Παλάτι του Μπάκιγχαμ. Το 1988, τα λείψανά της μεταφέρθηκαν σε μία κρύπτη κάτω από την εκκλησία.

## Παραπομπές


## Εξωτερικοί σύνδεσμοι

* Επίσημη Ιστοσελίδα 
* Ιστοσελίδα της Ρωσικής Εκκλησιαστικής Αποστολής στην Ιερουσαλήμ 
* Εικονική περιήγηση στο εσωτερικό της εκκλησίας 

Κατηγορία:Θρησκευτικά κτίρια και κατασκευές στην Ιερουσαλήμ
Κατηγορία:Ρωσική Ορθόδοξη Εκκλησία
Κατηγορία:Μαρία Μαγδαληνή
Σταμάτιος Χατζήμπεης

Ο **Σταμάτιος Χατζήμπεης** (1895 – 7 Νοεμβρίου 1963), του Στεφάνου ήταν Έλληνας στρατιωτικός και πολιτικός.

## Βιογραφικά στοιχεία
Γεννήθηκε στο Τσεσμέ της Μικράς Ασίας. Πολέμησε στον Πρώτο Παγκόσμιο Πόλεμο και στο μέτωπο της Μακεδονίας, τραυματίστηκε και έμεινε ανάπηρος από το ένα μάτι.
Ήταν μέλος του Εθνικού Συμβουλίου της ΠΕΕΑ και γραμματέας Εθνικής Οικονομίας στην κυβέρνηση του βουνού, το 1944. Την ίδια περίοδο ήταν και πρόεδρος του Οργανισμού Λιμένος Πειραιώς (ΟΛΠ).
Αποστρατεύτηκε με το βαθμό του συνταγματάρχη σε πολεμική διαθεσιμότητα και ασχολήθηκε με τα κοινά. Για πρώτη φορά εξελέγη βουλευτής Πειραιώς το 1932 και το 1933 και επανεξελέγη βουλευτής Πειραιώς και Νήσων το 1936 με το Κόμμα Φιλελευθέρων. Στις εκλογές του 1950 εξελέγη βουλευτής Πειραιώς και Νήσων με το Κόμμα Αριστερών Φιλελευθέρων (ανήκε στην Δημοκρατική Παράταξη). 

Πέθανε στην Αθήνα το 1963 και κηδεύθηκε στο Πρώτο Νεκροταφείο Αθηνών στις 8 Νοεμβρίου.

## Παραπομπές


Κατηγορία:Βουλευτές Πειραιά
Κατηγορία:Βουλευτές Πειραιώς και Νήσων
Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα Αριστερών Φιλελευθέρων
Κατηγορία:Μέλη του ΕΑΜ
Καθεδρικός Ναός Αγίου Βλαδίμηρου (Σεβαστούπολη)

Ο **Καθεδρικός Ναός του Αγίου Βλαδίμηρου** είναι Ορθόδοξη εκκλησία στην Σεβαστούπολη της Κριμαίας, η οποία ανεγέρθηκε μετά το πέρας του Κριμαϊκού Πολέμου ως μνημείο εις μνήμην των ηρώων της Πολιορκίας της Σεβαστούπολης (1854–1855).

Ήταν ο Ναύαρχος Μιχαΐλ Λαζέρεφ, ο οποίος είχε την ιδέα της ανέγερσης του Καθεδρικού Ναού του Αγίου Βλαδίμηρου στην Σεβαστούπολη, αντί της Χερσονήσου, όπως και είχε αρχικώς προβλεφθεί. Η εκκλησία περιλαμβάνει τους τάφους του Λαζάρεφ και τριών εκ των μαθητευόμενών του – Βλαντιμίρ Κορνίλοφ, Βλαντιμίρ Ιστόμιν και Πάβελ Ναχίμοφ – οι οποίοι απεβίωσαν κατά την διάρκεια της πολιορκίας.

Η αρχιτεκτονική της εκκλησίας είναι Νεοβυζαντινή. Το αρχικό σχέδιο φιλοτεχνήθηκε από τον Κονσταντίν Τον για τον Καθεδρικό Ναό της Χερσονήσου. Η εκ νέου επεξεργασία του έγινε από έναν τοπικό αρχιτέκτονα, τον Αλεξέι Αβντέγιεφ. Το κάτω τμήμα της εκκλησίας καθαγιάστηκε το 1881, ενώ η ανέγερση του άνω τμήματός της ολοκληρώθηκε 7 χρόνια αργότερα.

Το κτίριο έχει ύψος 32,5 μέτρων. Το μαρμάρινο εσωτερικό της εκκλησίας διακοσμήθηκε από ομάδα Ελβετών και Ιταλών καλλιτεχνών. Τα ονόματα των ηρώων της πολιορκίας της δεκαετίας του 1850 είναι αναγραμμένα επί των τοίχων. Οι τάφοι των ναυάρχων καταστράφηκαν από τους Σοβιετικούς το 1931. Η εκκλησία υπέστη περαιτέρω ζημιές κατά την διάρκεια του Β΄ Παγκοσμίου Πολέμου.

Ο Αρχιεπίσκοπος Ιωακείμ του Νίζνι Νόβγκοροντ πιστεύεται πως μαρτύρησε από τους Μπολσεβίκους εντός του Καθεδρικού Ναού του Αγίου Βλαδίμηρου τον Απρίλιο του 1920 (ή τουλάχιστον προ του 1921) μέσω της ανάποδης σταύρωσης από τις βασιλικές πύλες του εικονοστασίου. Ο αρχιερέας του Καθεδρικού Ναού, Αλεξέι Ναζαρέφσκι, φέρεται, επίσης, να φονεύθηκε μαζί του, ωστόσο οι λεπτομέρειες αναφορικά με την ακριβή ημερομηνία θανάτου του καθενός εκ των δύο αυτών ανδρών, ακόμη κι ως μονάδες, παραμένει ασαφής. Η Σεβαστούπολη ευρισκόταν υπό τον έλεγχο των δυνάμεων των Λευκών Ρώσων του Βράνγκελ έως και τον Νοέμβριο του 1920, ενώ η τελευταία σίγουρη πληροφορία αναφορικά με τον Λεβίτσκι είναι η αναχώρησή του από την πόλη το 1918.   



File:St. Vladimir's Cathedral, Sevastopol 01.jpg|
File:St. Vladimir's Cathedral, Sevastopol 02.jpg|
File:St. Vladimir's Cathedral, Sevastopol 07.JPG|
File:St. Vladimir's Cathedral, Sevastopol 04.JPG|
File:St. Vladimir's Cathedral, Sevastopol 05.JPG|



## Δείτε επίσης
* Κοιμητήριο της Αδελφότητας
* Καθεδρικός Ναός της Χερσονήσου
* Νεοβυζαντινή Αρχιτεκτονική στη Ρωσική Αυτοκρατορία

## Παραπομπές


## Εξωτερικοί σύνδεσμοι
* Επίσημη Ιστοσελίδα 
* Ο Καθεδρικός Ναός του Αγίου Βλαδίμηρου στο Find a Grave

Κατηγορία:Καθεδρικοί ναοί στην Ουκρανία
Κατηγορία:Μνημεία
Κατηγορία:Κριμαϊκός Πόλεμος
Κατηγορία:Κτίρια και κατασκευές στην Σεβαστούπολη
Τατουάζ χελιδόνι

Το **τατουάζ χελιδόνι** ιστορικά ήταν σύμβολο των ναυτικών ώστε να επιδεικνύουν την ναυτική τους εμπειρία. Η εικόνα του χελιδονιού γινόταν συνήθως τατουάζ στο στήθος, στα χέρια ή στο λαιμό. Ένα έθιμο που έχει ρίζες στην Βρετανία από τις απαρχές της ναυτιλίας. Η παράδοση υποστηρίζει πως ένας ναυτικός που είχε κάνει τατουάζ ένα χελιδόνι είχε ταξιδέψει πάνω από 5000 ναυτικά μίλια (9260 χλμ.) ενώ ένας με δύο χελιδόνια είχε διανύσει πάνω από 10000 ναυτικά μίλια (18520 km). 

Το να διανύει κανείς αυτές τις μεγάλες αποστάσεις ήταν εξαιρετικά δύσκολο και επικίνδυνο στις αρχές της ναυτιλίας, έτσι ένα ή περισσότερα τατουάζ με χελιδόνια δήλωναν έναν έμπειρο και πολύτιμο ναυτικό. Άλλος μύθος υποστηρίζει πως όπως τα χελιδόνια επιστρέφουν κάθε χρόνο στην ίδια τοποθεσία για να ζευγαρώσουν και να χτίσουν τη φωλιά τους έτσι και το σύμβολο του χελιδονιού εγγυάται την ασφαλή επιστροφή του ναυτικού στο σπίτι του. Ο ναυτικός θα έκανε το πρώτο τατουάζ χελιδόνι πριν να μπαρκάρει, ενώ το δεύτερο θα το έκανε με την λήξη των ταξιδιών του κατά την επιστροφή του στο λιμάνι βάση του. Λέγεται επίσης πως αν ο ναυτικός πνιγόταν κατά τη διάρκεια του ταξιδιού το χελιδόνι θα μετέφερε την ψυχή του στον παράδεισο.

Το χελιδόνι συμβολίζει επίσης την αγάπη, την φροντίδα και τη στοργή προς την οικογένεια και τους φίλους, δείχνοντας έτσι την αφοσίωση του προσώπου που το φέρει με το να επιστρέφει πάντα σ' αυτούς. Επίσης συμβολίζει την ελευθερία και την ελπίδα.

Στις μέρες μας, το σύμβολο του χελιδονιού ερμηνεύεται με διάφορους τρόπους. Εκλαμβάνεται ως μέρος των «Κλασικών Βρετανικών» (*British Traditional*) και του «Σέϊλορ Τζέρι Κόλινς» (*Sailor Jerry Collins*) στυλ τατουάζ.

Ορισμένοι πρώην ναυτικοί του Βασιλικού Βρετανικού Ναυτικού έχουν ένα τατουάζ χελιδόνι σε κάθε καρπό τους ως σύμβολο ενός επιτυχημένου ταξιδιού.

Στην Μεγάλη Βρετανία μια άλλη ερμηνεία που δίνεται για το τατουάζ χελιδόνι στα χέρια, είναι ότι συμβολίζει την ολοκλήρωση της ποινής φυλάκισης ενός πρώην κρατούμενου.

Τέλος, ένα τατουάζ χελιδόνι που έχει γίνει στο πίσω μέρος του χεριού μπορεί να συμβολίζει πως «αυτή η γροθιά πετάει» και γίνεται από τους «σκληρούς άντρες» (*Hard Men*) της Γλασκώβης και του Λονδίνου για να γνωστοποιήσουν το θάρρος τους στους καυγάδες των δρόμων.

## Δείτε ακόμα
* Τατουάζ
* Ναυτικά τατουάζ

## Παραπομπές


## Εξωτερικοί σύνδεσμοι
*Blog με τατουάζ με χελιδόνια και στιλέτα .
*Γκαλερί με φωτογραφίες με τατουάζ χελιδόνι 
*Τατουάζ χελιδόνι και πληροφορίες 

Κατηγορία:Τατουάζ - Δερματοστιξία
Κοιμητήριο της Αδελφότητας

Το **Κοιμητήριο της Αδελφότητας** () είναι στρατιωτικό κοιμητήριο της Ρωσικής Αυτοκρατορίας στην Σεβαστούπολη της Κριμαίας. Το Κοιμητήριο της Αδελφότητας δημιουργήθηκε το 1854 ως προσωρινός χώρος ταφής για τους Ρώσους στρατιώτες και αξιωματικούς, οι οποίοι σκοτώθηκαν κατά την διάρκεια της Α΄ Πολιορκίας της Σεβαστούπολης. 

Τρεις χώροι ταφής δημιουργήθηκαν κατόπιν διαταγών του Ναυάρχου Βλαντιμίρ Κορνίλοφ πλησίον του βόρειου φρουρίου της Σεβαστούπολης. Στην συνέχεια, τα κοιμητήρια ενοποιήθηκαν, λόγω των ισχυρών απωλειών που υπέστησαν οι υπερασπιστές της πολιορκούμενης ρωσικής πόλης. Εκτιμάται πως θαμμένοι ευρίσκονται εντός αυτού μεταξύ 100.000 και 127.000 Ρώσοι στρατιώτες.

Το κοιμητήριο περιλαμβάνει 472 ομαδικούς και 130 ατομικούς τάφους. Οι ομαδικοί τάφοι περιλαμβάνουν μεταξύ 50 - 100 ή και περισσότερα λείψανα στρατιωτών. Οι ατομικοί τάφοι περιλαμβάνουν τα λείψανα των αξιωματικών.

Εντός αυτού ευρίσκονται θαμμένοι ορισμένοι εξέχοντες Ρώσοι στρατιωτικοί διοικητές:
* ο Έντουαρντ Ιβάνοβιτς Τοτλέμπεν,
* ο Στεπάν Χρουλιόφ,
* ο Μιχαΐλ Ντμιτρίεβιτς Γκορτσάκοφ.

Το 1870, στο ανώτερο τμήμα του λόφου του κοιμητηρίου ανεγέρθηκε μία πυραμιδικού σχήματος Ορθόδοξη εκκλησία αφιερωμένη στον Άγιο Νικόλαο. Το εσωτερικό της εκκλησίας είναι καλυμμένο με πλάκες οι οποίες φέρουν τα ονόματα των Ρώσων αξιωματικών, οι οποίοι σκοτώθηκαν κατά την διάρκεια της πολιορκίας. Οι εξωτερικοί τοίχοι της εκκλησίας περιλαμβάνουν πλάκες, οι οποίες φέρουν τα ονόματα του συνόλου των συνταγμάτων και των στρατιωτικών μονάδων, οι οποίες υπερασπίστηκαν την πόλη, με κάθε μονάδα να διαθέτει λεπτομέρειες αναφορικά με τις ημερομηνίες και τις απώλειες που υπέστη.

Ο λόφος του κοιμητηρίου χρησίμευσε ως διοικητικό κέντρο για τον 4ο τομέα άμυνας των πολιορκούμενων σοβιετικών δυνάμεων κατά την διάρκεια της Β΄ Πολιορκίας της Σεβαστούπολης (1941–1942). Το κοιμητήριο υπέστη σφοδρούς βομβαρδισμούς, ενώ στην συνέχεια μετετράπη σε πεδίο μάχης μεταξύ του Κόκκινου Στρατού και των δυνάμεων της Ναζιστικής Γερμανίας. Η Εκκλησία του Αγίου Νικολάου, καθώς και το ίδιο το κοιμητήριο, καταστράφηκαν εν μέρει.

Μετά το πέρας του πολέμου, το κοιμητήριο επεκτάθηκε με την προσθήκη των μνημάτων των Σβιετικών στρατιωτιών, οι οποίοι σκοτώθηκαν κατά την διάρκεια των επιχειρήσεων που έλαβαν χώρα στα πλαίσια του Β΄ Παγκοσμίου Πολέμου, καθώς κι εκείνων οι οποίοι σκοτώθηκαν κατά την βύθιση του Σοβιετικού Θωρηκτού Νοβοροσίσκ (1955).

## Δείτε επίσης
* Ταφικό Μνημείο των Ναυάρχων

## Παραπομπές


## Εξωτερικοί σύνδεσμοι
* Севастополь. Братское кладбище участников первой Севастопольской обороны
* Братское кладбище
*  Братское кладбище защитников Севастополя 1854 - 1855 годов - Севастополь 

Κατηγορία:Μνημεία
Κατηγορία:Νεκροταφεία
Κατηγορία:Κριμαϊκός Πόλεμος
Κατηγορία:Κριμαία
The Glitch Mob

thumb|243x243px|Το λογότυπο του συγκροτήματος.
** The Glitch Mob** είναι ένα μουσικό συγκρότημα το οποίο αποτελείται από τρία άτομα από το Λος Άντζελες. Αποτελείται από τους edIT (Edward Ma), Boreta (Justin Boreta) and Ooah (Josh Mayer). 

## Δισκογραφία

### Άλμπουμ
* *Drink the Sea* (2010)
* *Drink the Sea - The Remixes* (2011)
* *Love Death Immortality* (2014) *Billboard* #13
* *Love Death Immortality Remixes* (2015)
*Piece of the Indestructible EP (2015)
*See Without Eyes (2018)
*Chemicals EP (2020)


### Singles
* "Episode 8 (feat. D-Styles)" (2009)
* "Black Aura (feat. Theophilus London)" (2009)
* "Beyond Monday" (2010)
* "Drive It Like You Stole It" (2010)
* "Warrior Concerto" (2011)
* "Bad Wings" (2011)
* "We Can Make the World Stop" (2011)
* "Can't Kill Us" (2013)
* "Better Hide, Better Run (feat. Mark Johns)" (2015)thumb|293x293px|Οι The Glitch Mob σε συναυλία.

### Mixtapes
* *Crush Mode* (2008)
* *Local Area Network* (2009)
* *Drink the Sea Part II: The Mixtape* (2010)
* *More Voltage* (2011)

### Διασκευές
* Matty G - "West Coast Rocks (The Glitch Mob Remix)" (2008)
* Evil Nine - "All the Cash (The Glitch Mob Remix)" (2008)
* Coheed and Cambria - "Feathers (The Glitch Mob Remix)" (2008)
* STS9 - "Beyond Right Now (The Glitch Mob Remix)" (2008)
* TV on the Radio - "Red Dress (The Glitch Mob Remix)" (2009)
* Nalepa - "Monday (The Glitch Mob Remix)" (2009)
* Linkin Park - "Waiting for the End (The Glitch Mob Remix)" (2010)
* Krazy Baldhead - "The 4th Movement (The Glitch Mob Remix)" (2010)
* Daft Punk - "Derezzed (The Glitch Mob Remix)" (2011)
* The White Stripes - "Seven Nation Army (The Glitch Mob Remix)" (2011)
* Bassnectar - "Heads Up (The Glitch Mob Remix)" (2012)
* The Prodigy - "Breathe (The Glitch Mob Remix)" (2012)
* Metallica - "Lords of Summer  (The Glitch Mob Remix)" (2015)

## Παραπομπές


Κατηγορία:Μουσικά συγκροτήματα από το Λος Άντζελες